Dodetal skerp opwaarts aangepas in Pongola-ongeluk(Foto: @TrafficRTMC/Twitter) Die dodetal is teen Vrydagaand skerp opwaarts aangepas ná ŉ ongeluk Vrydagmiddag op die N2 tussen Pongola en Piet Retief in KwaZulu-Natal. Robert Mckenzie, woordvoerder van die KwaZulu-Natalse nooddienste, het bevestig die ongeluk het 21 lewens geëis, waarvan 19 kinders (tussen vyf en twaalf jaar oud) en twee volwassenes. Paramedici was laataand steeds op die toneel. Maroela Media verneem die bestuurder van ŉ vragmotor wou ŉ ander voertuig op ŉ sperstreep verbysteek toe hy die bakkie reg van voor getref het. Die laerskoolkinders is agterop die bakkie vervoer.